कटिहार सं जोगबनी के बीच जे अखन जे छोटी लाइन अछि. . . ओहि पर पटरी बिछाबय के काज 1878 में शुरू भेल छल आओर 1887 सं एहि पर ट्रेन चलनाय शुरू भेल. आब एहिठाम 120 साल बाद फेर सं विकासक बयार चलत. कहि सकय छी जे आजादी के बाद मिथिलांचल के विकास पर जे ध्यान देबाक चाहि छल ओ नहिं देल गेल. अखनो अपन इलाका देश के दोसर इलाका सं काफी पिछड़ल अछि.
 नया साल सं जे पटरी बदलय के काज शुरू होयत ओ गुवाहाटी रेंज के मुख्य अभियंता के देखरेख में भ रहल अछि. आओर मार्च के आखिर में जखन काज पूरा भ जायत त सुरक्षा अधिकारी एकर जांच करताह. जांच में सब किछ ठीक निकलला पर ओ सुरक्षा संबंधी प्रमाण पत्र देथिन्ह जे एहि रुट पर गाड़ी के परिचालन कएल जा सकय अ. तखने गाड़ी चलत. भ सकय अ सुरक्षा कारणे. . . जांच आदि में किछ आओर टाइम लगि जाय. चलु किछ टाइम लगय मुदा एकटा बड़का काज होबय जा रहल अछि.
 केहन स्कूल में हो एडमिशन?
 हमरा अपन नुनु के नाम सेहो लिखयबाक रहय. स्कूल में पूछल गेल अहां एहिठाम किएक एडमिशन कराबय चाहय छी. हम जे हुनका जवाब देलयन्हि तकर किछ शब्द हम अहां सभ के सेहो बताबय चाहय छी. हम हुनका कहलयन्हि जे हम शुरूए सं चाहैत छलहुं जे एहन स्कूल में दाखिला करायब जतय तनाव मुक्त वातावरण में बच्चा के जीवन के पाठ पढायल जाएत होय. पढ़ाई के वातावरण बच्चा के अनुकूल होय. जतय ओकर अपन खुद क व्यक्तित्व के विकास होय. किएक त हर व्यक्ति एक दोसरा सं अलग होयत अछि. . . सोच अलग होयत अछि. . . समझि अलग होयत अछि. . . लक्ष्य अलग होयत अछि. . . काज करय के तरीका अलग होयत अछि. . . प्रतिभा आओर प्रकृति अलग होयत अछि. . . एके क्लॉस में पढई वाला घिया-पुता में सं कोई चंचल होयत अछि. . . कोई सीधा साधा. . . कोई शरारती. . . त कोई ढीला-ढाला. कोई डॉक्टर बनय चाहय अ त कोई इंजीनियर. . . त कोई पायलट. . . गायक. . . रिपोर्टर त कोई वैज्ञानिक. . . त ककरो में नेता बनय के खूबी होयत अछि. त फेर सभ बच्चा के संग एकहि तरहक बर्ताव केना होयत. . . सभ के एकहिं तरहे केना पढा सकय छी. . . सभ के एकेटा डंडा सं केना हांकि सकय छी. . . अगर सभ के एकहिं तरह सं लेबय त बच्चा के मन पढ़य में नहिं लगत. वो कुंठित भय जायत. पढाई सं दूर भागय लागत. ऐना में हर बच्चा पर अलग अलग ध्यान देय के जरूरत छै. ऐहन पढ़ाई के जरूरत छै जाहि सं हर बच्चा के अलग अलग अपन व्यक्तित्वके विकास भय सकय. अपन अलग पहचान बनि सकय. ओकर अपन अलग सोच बनि सकय. ओकर अंदर मौजूद प्रतिभा के अलग ढंग सं विकसित कएल जा सकय.
 बच्चा के ऐहन मूल्य आधारित शिक्षा मिलय जाहि सं ओकर सोच व्यापक भ सकय. . . मुदा ऐहन भेलों पर ओ अपन जड़ सं जुड़ल रहय. मुदा एहि के लेल ओकरा ड़ांटय-डपटय के जरूरत नहिं छै. बच्चा त ओ पौधा छै जकरा माली. . . शिक्षक जेहन आकार देत ओ बनत. . . मुदा हर पौधा एक दोसर सं अलग होयत अछि. अहां हर पौधा के एक तरहे कांटि-छांटि नहिं सकय छी. हर पौधा के ओकरा अपना अनुरूपे आगां बढय के आजादी देबय पड़य छै. जाहि सं ओकरा में हर वक्त एकटा नब उत्साह. . . उमंग. . . ऊर्जा झलकय. . . ओ पढ़ाई के बोझ नहिं समझय.
 एकरा संग एक बात पर आओर ध्यान देबय के जरूरत छै जे स्कूल क शिक्षक के ई बात सेहो बता देल जाय जे ओ बच्चा के संग ऐना पेश अबथिन्ह जाहि सं बच्चा वास्तव में जीवन जीए के कला सीख सकय. ओ आधुनिक और आध्यात्मिक दुनु तरहक शिक्षा पाबि सकय. खुद के पहचानि सकय. . . दुनिया के खुबसूरती. . . सुन्दरता के महसूस कए सकय . . . ओकर आनंद उठा सकय. . . अपन प्रकृति के अनुसार विकास कए प्रकृति सं जुड़ि सकय. भ सकय छै बच्चा जे सवाल शिक्षक सं पूछि रहल छै वो टीचर के समझि में नहिं आबि रहल होय. ओ बात खुद टीचर के समझ सं ऊपर के होय. . . किएक त हर चीज हर आदमी के आबय ई त नहिं भ सकय अ. ऐहन में टीचर के बच्चा के उल्टा-पुल्टा समझा के शांत नहिं करबाय चाहि. . . ऐहन में शिक्षक के चाहि जे ओ बच्चा के अनुसार सोचि जवाब तलाशताह. . . ऐना में टीचर के प्यार सं समझयबाक चाहि. . . दोसर दिन विस्तार सं बतयबाक बात करय चाहि. मुदा एक बात ध्यान रहय ई वादा टूटबाक नहिं चाहि. आओर जोर जबरदस्ती सं अपन बात मनयबाक नहिं चाहि. टीचर के ई नहिं चाहि कि बच्चा पर अपन राय थोपि ओकरा अपना जकां बना दी. ओकरा पर अपन राय नहिं थोपी. . . बच्चा के अपन राय विकसित करय में मदद करबाक चाहि.
 खोज बीन करू एहि में सं ज्यादा गुण जेहि स्कूल. . . जेहि टीचर में मिलय ओतय पढ़ाऊ. . . हमरा त ऐहन दुटा स्कूल मिलय एकटा आईआईटी के पास आरविंदो आश्रम में मीराम्बिका आओर दोसर नोएडा में श्री श्री रविशंकर विद्यामंदिर (SSRVM). मीराम्बिका दूर छल ताहि लेल नोएडा वाला में नाम लिखा देलअहिं. . . एहि विषय पर अहां सभ अपन राय जरूर देब.
 विज्ञान सं रुझान कम किएक ?
 हमरा विचारे त आई काल्हि जे जॉब के ट्रेंड छै ओहि में आईटी. . . बीपीओ. . . केपीओ. . . मैनेजमेंट. . . रिटेल. . . हेल्थ. . . फाइनेंस. . . बैंकिंग आओर मीडिया बढ़त बनौने अछि. एहि में विज्ञान अपना के काफी पाछा पाबैत अछि. आजुक युवा ट्रेंडक हिसाब सं चलय के चाहैत अछि. चाहे ओ फैशन होय. . . ऑटो होय. . . खाना पीना होय या सोशल नेटवर्किंग सं जुड़य के बात. एहि सभक पाछा कोनो लेटेस्ट ट्रेंड होय त बात बनैत अछि. . . आओर ईहे चीज जॉब में सेहो छै. एहि में विज्ञान कतोउ नहि ठहरैत अछि. 15-20 साल पहिने जखन जॉब के लेल ज्यादा ऑप्शन नहि छल तखन लड़का सभ हाई स्कूल पास कएला के बाद मेडिकल. . . इंजीनियरिंगक तैयारी में जुटि जाय छलाह. ओहि समय एकरा अलावा. . . स्टॉफ सलेक्शन आओर बैंकिंग टा में जायके रास्ता बचैत छलन्हि. आओर एहुं में नहिं भेला पर स्कूल में मास्टरी करैत छलाह. मुदा आई त आप्शनक आओर ऑफरक भरमार छैं. नज़र उठाकS देखिऔ चारु कात ऑप्शने-ऑप्शन नजर आएत. हाथ बढाउ आओर पकड़ि लिअ. संगहि ट्रेंड जिम्हर होएत पैसा सेहो ओम्हरे मिलत. आओर जखन पाई बोलय छै सभ शांत भ जाअ छै. फेर ट्रेंड जुड़ल होय छै बाजार सं. . . आओर बाजार जकरा पाछा भागत. पैसा ओकरा पाछा भागत. एहि कारण आई काल्हि करियर पर बाजारक . . . लेटेस्ट ट्रेंडक गहरा असर पडि़ रहल अछि. संगहि साइंस में वो एट्रेक्शन. . . ग्लैमर. . . पैसा नहिं अछि जे आई के युवा लोकनि के चाहि. एकरा संग ओ किछ अलग हटि कए सेहो करय चाहैत छथिन्ह. फैशन. . . टीवी. . . फिल्म. . . संगीत. . . मॉडर्न आर्ट सं जुड़य चाहय छथिन्ह. आजुक दिन हिनका लोकनिक लेटेस्ट मंत्र छनि . . . खूब कमाउ. . . खूब उड़ाउ. . . जमिकS कमाउ. . . आओर जमिकS मस्ती करु. ई सभ ट्रेंड सेहो बाजारक देन छै.
 विज्ञानक प्रति रुझान कम होनाय बाजार के ट्रेंड से त जुड़ले अछि. . . इंफ्रास्ट्रक्चर सेहो बड़का कारण अछि. . . आई देशक कोनो सरकारी स्कूल में चलि जाउ ढंग के लैब त छोडु. . . विज्ञान पढ़ाबय लायक योग्य शिक्षक नहिं मिलत. . . जे विद्यार्थी मे विज्ञानक रुचि जागृत कय सकथिन्ह. विज्ञान के आसपास के माहौल . . पर्यावरण. . . परिस्थिति सं जोडि कय समझा सकथिन्ह. विद्यार्थी के पूरा के पूरा विषय भारी लागैत छै एकरा संग टीचर के ट्यूशन सं फुर्सत मिलय तखन नै. ई हाल सरकारी स्कूले टा के नहिं अछि. दु चारि टा के छोड़ि बेसिगर निजी स्कूलों के सेहो ईहे हाल छनि. एक त सुविधा नहि. . . दोसर पढ़ाबय वाला नहीं. फेर नंबर के त पुछबे नहि करुं.
 जखन मार्क्स मिलबे नहि करत त किएल लेल जाय साइंस. जखन कि आर्ट्स. . . कॉमर्स वाला के लेल ई बात नहि छै. हुनका पास ढेरों विकल्प छैनि. जिम्हर मन भेल चलि पड़लौंह. कोनो टेंशन नहि.
 जहां तक हिंदी बेल्टक बात अछि एतय के लोक पैसा पॉवर के ज्यादा महत्व दैत छथिन्ह. . . ओ अपन नुनु के. . . बुचि के लोक सेवा आयोग से बीडीओ. . . कलक्टर. . . एसपी बनाबय चाहय छथिन्ह. . . बेटा आईएएस. . . आईपीएस बनि गेल फेर कोनो चिंता फिकिर नहिं. कॉलेज खत्म होएतहिं लड़का के तैयारी के लेल दिल्ली भेज दैत छथिन्ह. एलाइड नहि. . . कोनो स्टेट कमीशनो में सलेक्ट भेलहु कि बात बनि गेल. फेर आर्ट स्कोरिंग सबजेक्ट सेहो अछि. त किएक भागल जाय साइंस के पीछे.
 खुदा न खास्ता साइंस पढिओ लेलहु त मेडिकल. . . इंजीनियरिंग क तैयारी में लागल रहुं. लाखों परीक्षार्थी आओर सीट सौ टा. . . दु सौ टा. कखन तक चांस लेब. नहि भेल त कतोहुं के नहिं रहलौं. खुब पाई लगाके पढुं मुदा नौकरी के कोनो ठिकाना नहि. तखन एहन पढ़ाई किएक नहिं पढि जेहिं स पढ़ाई खत्म आओर नौकरी हाथ में होय. आईआईएम के लड़का सभ के देखिऔ. पढ़ाई के बीच में लाखों रुपिआ के ऑफर मिलय लागैत छनि. कंप्यूटर. . . रिटेल. . . फाइनेंस. . बैंकिंग सं जुड़ल लड़का सभ के बड़ मांग छै. इंडस्ट्री के पास लोकक जबरदस्त कमी छै. लड़का सभ सेहो पढ़ाई के बाद नौकरी के लेल सालों इंतजार नहिं करय चाहय छथिन्ह. आखिर इंतजार करल जाय त किएक ? वो जमाना गेल जखन तेज छात्र के लेल सिर्फ मेडिकल आओर इंजीनियरिंग में जाय के रास्ता होयत छल. ईहे हाल सेना के नौकरी के सेहो छै . लोकक रुचि एम्हरो कम भ रहल छै.
 एक बात आओर छै जखन अहां बाजय छिएय कि रुचि कम भ रहल छै त बढाबय के लेल कएल कि जा रहल अछि ? ? ? कि किछ एहन भ रहल अछि जाहि सं लगय कि विज्ञानक प्रति रुझान बढि रहल अछि ? ? ? कि बाजार में एकोटा किताब मातृभाषा में उपलब्ध अछि ? ? ? मातृभाषा त छोडुं . . . हिंदी में नहिं मिलत. त फेर किएक पढ़त लोक. टु चारि टा किताब हिन्दी में अछि मुदा ओकर टेक्निकल शब्दक ऐहन अनुवाद जकरा देखि अहां माथा पकड़ि लेब. अहां के लागत जे एहि सं बेहतर त अंग्रेजीए . मुदा ईहे अंग्रेंजी सभसं बडका बाधा अछि.
 ओना त कइटा मुद्दा पर चर्चा भेल मुदा मुख्य मु्द्दा ईहे दुएटा छल. . . मैथिली अकादमी आओर ललित बाबू के नाम पर सड़कक नाम. मुख्यमंत्री सं भेंट करय वाला लोक में संघ के महासचिव विजय चंद्र झाजी क संग संघक कोषाध्यक्ष ललन झा, सचिव शंभुनाथ मिश्र, शीतल कांत झा आओर नंद कुमार जी शामिल छलाह. ईहो बात भेल जे एहि बारे में किछ ठोस भेला पर जल्दीए संवाददाता सम्मेलन बुलाकए सभ लोकनि के जानकारी देल जाएत. चलु एहि तरहे बीच -बीच में मुख्यमंत्री आओर दोसर मंत्री लोकनि सभ सं भेंट होएत रहत त हुनको पर एक तरहे दबाव बनल रहतन्हि आ काज सेहो जल्दी होएत.
 एहि अवसर पर आउटलुक हिंदी के संपादक आलोक मेहता कहबो कएलथिन्ह जे हुनका याद छन्हि जे ओहि समय आर्यावर्त्त आ इंडियन नेशन भने पटना सं निकलय छल मुदा एकर प्रभाव दिल्ली के कोनो पेपर सं कनिओ कम नहिं छल. आ एकर समाज पर. . . लोक पर असर सेहो खूब छल. हुनकर कहनाय छल जे ओ आशा करय छथिन्ह ई पत्रिका ओहि मकसद . . . उद्देश्य के लक आगां बढ़त. श्री मेहता शिक्षा आ स्वतंत्रता आंदोलन में दरभंगा महाराज के योगदान के त याद करबे कएलथिन्ह. कहलथिन्ह आर्यावर्त्त आ इंडियन नेशन समाज में जागृति पैदा करय लेल निकलैत छल. ओ मिथिला में छोट-छोट पुस्तकालय खोलय जाइ के आवश्यकता पर सेहो जोर देलथिन्ह.
 केंद्रीय मंत्री सुबोधकांत सहायजी महाराज के पत्रकारिता क्षेत्र में योगदान के चर्चा त करबे कएलथिन्ह इहो कहलथिन्ह जे ओहि राजवंश सं जुड़ल अनिल मिश्र जी ओहि परम्परा के आगां जरूर बढयता. वरिष्ठ पत्रकार श्री प्रभाष जोशी जी कहलथिन्ह जे दरभंगा महाराज कामेश्वर सिंह जी आजाद भारत के एकमात्र राजा छलाह जिनका संविधान सभा में शामिल होय के मौका मिलल छलन्हि.
 एहि जन्मशती समारोह में सहारा इंडिया मीडिया एंड इंटरटेनमेंट के प्रमुख श्री सुमित रॉय, वरिष्ठ पत्रकार श्री प्रभाष जोशी, आउटलुक के संपादक श्री आलोक मेहता, सुलभ इंटरनेशनल के डॉ बिंदेश्वर पाठक , गायक उदित नारायण आओर हुनकर पत्नी गायिका दीपा नारायण के आर्यावर्त्त शिखर सम्मान सं सम्मानित कएल गेल. समारोह में श्री सुमित रॉय मौजूद नहिं छलाह एहि कारणे हुनका तरफ सं ई सम्मान सहारा इंडिया मीडिया के बिजनेस प्रमुख श्री राकेश खार ग्रहण कएलथिन्ह. जखन कि डॉ बिंदेश्वर पाठक जीक तरफ सं ई सम्मान श्री रामचंद्र झा जी ग्रहण कएलथिन्ह.
 दरभंगा महाराज कामेश्वर सिंहजीक जन्मशती समारोह दिल्ली के इंडिया इस्लामिक सेंटर में मनावल गेल. समारोह में मिथिला. . . मैथिली समाज. . . कला. . . शिक्षा के क्षेत्र में महाराजक योगदान पर चर्चा कएल गेल. समारोह के उद्घाटन केन्द्रीय मंत्री सुबोध कांत सहाय कयलाह. एहि अवसर पर समारोह में वरिष्ठ पत्रकार प्रभाष जोशी, आउटलुक हिंदी के संपादक आलोक मेहता, जनता दल (यू) के अध्यक्ष शरद यादव, प्रकांड विद्वान आओर कामेश्वर सिंह संस्कृत विश्वविद्यालय के पूर्व कुलपति डॉ रामकरण शर्माजी सेहो मौजूद छलाह.
 केन्द्रीय मंत्री सुबोध कांत सहाय स्वतंत्रता आंदोलन आओर पत्रकारिता क्षेत्र में महाराज के योगदान के सराहना कएलथिन्ह. महाराज के योगदान के देखैत ओ हुनकर स्मृति में डाक टिकट जारी करय के मांग सेहो कएलथिन्ह. जखन की श्री शरद यादव कहलथिन्ह जे आजादी सं पहिने आओर आजुक पत्रकारिता में बड़ फर्क आबि गेल अ. महाराज स्वतंत्रताक लड़ाई में स्वतंत्रता सेनानी के खूब मदद कएलथिन्ह. जखन कि हुनका एकर शंका छलन्हि जे मदद कएलाह पर हुनकर राज जा सकय छनि. तखनो ओ पाछा नहिं हटलाह.
 डॉ रामकरण शर्माजीक कहलाय छलन्हि जे दरभंगा एकमात्र एहन राज छल जे विद्या सं अर्जित कएल गेल छल. दरभंगा राज सम्राट अकबर पंडित महेश झा जी के हुनकर विद्वता सं प्रभावित भ क देने रहथिन्ह. पूर्व कुलपति एहि बात पर दुखी छलाह जे आई काल्हि विश्वविद्यालय के नाम बदलई के बात बीच बीच में सेहो उठैत रहय छै. समारोह के इंडिया इस्लामिक सेंटर के सचिव वशी अहमद नोमानी सेहो संबोधित कएथिन्ह. नोमानी जी मधुबनी जिला के जयनगर सं छथिन्ह. ओ कहलथिन्ह जे दरभंगा महराज इलाका के तरक्की के लेल. . . खुशहाली के लेल. . . शिक्षा के लेल बड़ काज कएलाह. मुदा ओ एहि बात पर दुख सेहो जतयलाह जे मिथिला के जे लोकनि कमाय लेल. . . काज लेल. . . नौकरी लेल बाहर जाइ छथि. ओतहिं के भ जाइ छथि. मिथिला के बिसरि जाइ छथि. वो ओहि ठामक तरक्की में त भागीदार होइ छथि मुदा मिथिला के पाछां छोड़ि दत छथि. अपन जुबान के भुला दैत छथि.
 एहि अवसर पर मशहूर गायक उदित नारायण आओर दीपा नारायण कार्यक्रम सेहो भेल. उदित नारायण सं मिलय आओर ऑटोग्राफ लेबय लेल हुनका आगां पाछां भीड़ लागल रहल. समारोह में लोकगायिका विजया भारती सेहो अपन कार्यक्रम पेश कएलिह.
 ओना कइटा लोक अहांके ऐहन मिलता जिनका देखि लागत कि हुनका में लेखन प्रतिभा जन्मजात छनि. लगत कलम में मां सरस्वतीक निवास छनि. ओ किछुओ लिखय छथिन्ह त नीके होइछ. मुदा जिनका में एहि तरहक बात नहिं छैन ओ दिन राति अभ्यास कए. . . दिन राति लिखैत-लिखैत एकरा हासिल कए सकैत छथि. जतेक बेसि लिखब अहांक लेखन ओतेक सुरुचिपुर्ण होयत. . . लोकक नस पकड़य में अहां ओतेक कामयाब होयब. . . हां किताब लिखय के होय तं साहित्यक पुट ज्यादा भारी भरकम शब्दक उपयोग. . . इस्तेमाल कय सकय छी. . . मुदा अगर लेख. . . पेपर. . . टीवी के लेल लिखय के होय त कोशिश करु कि ओ आम बोलचाल के भाषा में होय. . . लागय कि अहां पाठक. . . दर्शक सं सीधा बात कए रहल छी. . . दुनु आमने सामने छी. भने एक दुटा संस्थान में नौकरी नहिं मिलय मुदा अहां में लेखन प्रतिभा रहत त तीसरका संस्थान अहां के नौकरी. . . काज जरूर देत. एकरा लेल अहांके अपन पुरा लगन, उत्साह, उमंग आ आत्मविश्वास के संग काज करय पड़त.
 अहां पत्रकारिता के एबीसी नहिं जानय छी कोनो बात नहिं. . . अहां के कि आबय अ. . . अहांक सभसं ज्यादा इन्ट्रेस्ट कोन क्षेत्र में अई. खेल में. . . फिल्म देखय में. . . चाय दोकान पर राजनीति पर गप्प मारय में. . . फोटो खिंचय में. . . गाड़ी के बारे में. . . कोन चीज में अहांक इन्ट्रेस्ट अछि ? ? ? . . . अहां ओहि क्षेत्र में आउ न. . . सभ तरहक पत्रकार के जरूरत छै. अहां खेल पर. . . फिल्म पर. . . राजनीति पर. . . फोटो फीचर पर . . . ऑटो पर. . . फैशन पर. . . पेज थ्री कोनो विषय पर लिख सकय छी. . . अहां जाहि चीज सं जुड़ल छी ओहि में हाथ अजमा सकय छी. ओकरा बारे में रोज किछ किछ लिखैत रहु. कोनो दोस्त. . . पत्रकार सं देखबा लेल करु. पेपर मैगजीन में अहां अपन लगाव वाला विषय पर पढैत रहुं आओर देखिऔ कि केना लिखल गेल छै. . . चूंकि अहां ओहि क्षेत्र सं जुड़ल छी ताहि लेल अहां ओकरा सं जुड़ल टर्म के सेहो जाइनते होयब. कोनो खास दिक्कत नहि आयत. आई काल्हि हर खास चीज पर अलग अलग मैगजीन. . पेपर निकलय लागल अ. टीवी में सेहो सभं विषय पर लोक के राखय जाय लगल अछि. एहि लेल ढेरों मौका मिलत. . . सिर्फ ओकरा पकड़य के बात छै. दिक्कत होय तं बाजार सं कोनो पत्रकारिता पर किताब खरीद बेसिक जानकारी ल सकय छी. हमरा मेल कय सकय छी. . . फोन पर बात कय सकय छी. नौकरी नहिं दय सकब मुदा रास्ता द बताए देब . आगा ईश्वर के मर्जी.
 दरभंगा में सभसं सुन्दर जगह में एकटा नाम अछि बेला पैलेस. ओना एहि परिसर में जाइ के मौका एके बेर मिलल अछि कॉलेजक जमाना में. . . मुदा छै बड़ सुन्दर. ओना राज परिसर. . . नरगौना परिसर. . . विश्वविद्यालय भवन सभ एक पर एक छै. मुदा ई सभ महाराजधिराज के बनावल अछि. बेला पैलेस महाराजधिराज कामेश्वर सिंह के छोट भाई राजा बहादुर विश्वेश्वर सिंह बनबौने छलथिन्ह. एकरा 1934 में आयल विनाशकारी भूकम्प के बाद बनावल गेल. करीब 65 एकड़ में फैलल एहि परिसर में आई काल्हि डाक प्रशिक्षण केन्द्र (Postal Training Centre) चलि रहल अछि.
 भारत में पांचटा डाक प्रशिक्षण केन्द्र अछि. ओहि में दरभंगा के डाक प्रशिक्षण केन्द्र एक अछि. आओर ई डाक प्रशिक्षण केन्द्र 1966 सं एहि परिसर में चलि रहल अछि. एहिठाम बिहार. . . झारखंड. . . असम. . . उड़ीसा. . . पश्चिम बंगाल आओर पूर्वोत्तर राज्य के डाककर्मी. . . डाक अधिकारी सभ के ट्रेनिंग देल जाइत अछि. एहिठाम डाक सहायक, डाकघर निरीक्षक, रेल डाक सेवा ( Railway Mail Service) , बचत बैंक लिपिक के संगहि संग डाक विभाग सं संबंधित दोसरो प्रशिक्षण देल जाइत अछि.
 ई दरभंगे. . . मिथिले नई. . . बिहारक लेल गर्वक बात अछि जे पूरा पूर्वोत्तर राज्य के डाक प्रशिक्षण दरभंगा में देल जाइत अछि. एहि कारणे एहिठाम प्रशिक्षण लेबय लेल देश के सभ हिस्सा. . . इलाका सं आबय वाला लोक सभ एतय के परम्परा. . . लोक संस्कृति. . . साहित्य. . . सं अवगत होयत छथि. कहल जाय त ई केन्द्र मिथिलाक साहित्य. . . संस्कृति के प्रचार प्रसार में चुपचाप अनमोल भूमिका निभा रहल अछि.
 इन्द्र भगवान पुछि देलकन्हि, "जी नारद जी! अपने एखन पृथ्वी लोक मे छी बताबु जे मैथिली ब्लोग मे कोन प्रगति भेल अछि?
 नारद जी कहय लगलाह, "हे राजन कतेक रास बात बहुत दिन सँ चलि रहल अछि. लगभग चारि साल होमय जा रहल अछि, मुदा एखन धरि ओतेक कोनो विशेष लोकप्रियता नहि भेटल अछि. पृथ्वी पर रहय वाला मिथिला वासी एखनो धरि मैथिली ब्लोगिंगक प्रति अभिरुचि नहि देखा रहल छथि. ओना हाल मे एकर लोकप्रियता कनिएक बढल अछि. आब लगभग ५० गोटा मैथिल प्रति दिन एहि ब्लोग "कतेक रास बात'क" भ्रमण करैत छथि. मुदा मैथिली मे लिखय वाला एखनो धरि एक्के दर्जन लोक छथि.
 इन्द्र जी पुछल्थिन्ह, " चलु से ते ठीक जे पचास गोटा ते मैथिली ब्लोग'क भ्रमण करैत छथि , नारद जी! मुदा तैयो कहल जाए जे पृथ्वी लोक मे मैथिली ब्लोग'क की हलचल भ' रहल अछि".
 नारद जी अपन बात केँ आगु बढबैत कहलाह, "नारायण! नारायण! मैथिली ब्लोग मे किछ नव मुदा ठोस खिलाड़ी प्रवेश कय चुकल छथि. जेना श्री हितेन्द्र कुमार गुप्ता जे हेल्लो मिथिला नामक ब्लोग ल' केँ आयल छथि. सही अर्थ मे देखू ते ब्लोग'क सही प्रयोग केवल हितेन्द्र जी करैत छथि. आई काल्हि मिथिला मे जे भ' रहल अछि ओकर वर्णन अपन ब्लोग हेल्लो मिथिला मे दिन प्रति दिन करैत रहैत छथि. सम्प्रति ओ अपन ब्लोग मे मैथिली केँ अष्टम सूचि मे शामिल केला'क बाद इग्नू'क पाठ्यक्रम मे मैथिली'क शामिल करबाक व्याख्यान केने छथि. हिनक ब्लोग मे निम्न लेख बहुत ग्यानोत्तेजक अछि- (१) इग्नू में मैथिली (२) छठक तैयारी (३) दीपावली आओर हुक्का-लोली (४) कहिआ खुलत आईआईआईटी ? (५) मैथिलीक पढ़ाई आ (६) मैथिली कहिआ ? . हितेन्द्र जी क मैथिली भाषा केँ इन्टरनेट पर आनबा मे अभूतपूर्व योगदान छन्हि.
 इन्द्र भगवान बजलाह, "सत्ते हितेन्द्र जी धन्यवादक पात्र छथि. नारद जी सुनू साइवर कैफे सँ सीधे हितेन्द्र जी'क ब्लोग पर जाउ आ हमरा दिसि सँ धन्यवाद लिखि दियौक. नारद जी अपने रुकु नहि आ कहु जे मैथिली मे अपने कोन कोन ब्लोगक विजीट कयलहुँ".
 नारद मुनि बजलाह, " नारयण! नारायण! मैथिली मे लगभग एक दर्जन ब्लोग आओर ब्लोग अछि. जेना श्री राजीव रँजन लाल'क हास परिहास, आ मैथिली लोकगीत दुनू अपन अपन जगह पर स्थान मे महत्ता राखय वाला.
 नारद जी अपन बात केँ आगु बढबैत लिखलाह, "नारायण! नारायण! भगवन किछु किछु नव खिलाडी आओर प्रवेश कयने छथि. मिथिला मिहिर नामक नव ब्लोग मे श्री तारानन्द वियोगी टैग लाइन मे लिखैत छथि, " अपना गामक लोक तकैत अछि चिडै... हमहूं अनभुआर टौन मे तकैत छी माटि-पानि..." हुनकर कविता नंदीग्राम पंचक , आ बभनगामाबाली भौजीक जीवनक चर्चा बहुते मर्मस्पर्शी अछि.
 नारायण! नारयण! भगवन हम अपने केँ याद दियाबैत कहैत छी जे हिन्दी ब्लोगिँग'क महारथी श्री विजय ठाकूर जी सेहो मैथिली मे ब्लोग शुरु केने छथि जकर नाम थीक मिथिला - दर्पण मुदा एखन लागैत अछि जे ओ अपन काज मे किछु बेसीये व्यस्त छथि. तेँ जल्दी जल्दी नहि ब्लोगिँग क' रहल छथि".
 ब्लोगिँग'क क्षेत्रमे प्रवेश कयनिहार किछु नव लोक छथि श्री अजीत कुमार झा जिनकर ब्लोग मैथिली प्रेमी एखने एखने शुरु भेल अछि.
 ((श्री पद्मनाभ मिश्र जीक माटिक लोक सं ))
हरिनाथजी के संगहि एहि समारोह में मैथिली के दोसरो कलाकार सभ अपन नृत्य आओर गायन सं लोकक दिल जीतय के प्रयास कएलथिन्ह. सुनील कुमार पवन. . . सुरेश पंकज. . . सुश्री विभा झा. . . सुश्री आभा. . . सुश्री रश्मि झा के . . गीत. . . गाना पर लोक सभ झुमि उठलाह. . . मैथिलीक गाना सुनि लोक सभ मंत्र मुग्ध भए गेलाह. मिथिलाक जतेक मैथिल भाई लोकनि एहिठाम जुटल छलाह ओ गीत-संगीत कार्यक्रमक जमि कए आनंद उठएलाह. . . जट जटिन. . . झिझिया. . के नाच सेहो बड़ दिन बाद देखय के मिलल. मिथिला के कइटा लोक तं एहन मिललाह जिनकर कहनाय छलन्हि जे हुनका एहि तरहक कार्यक्रम के आनंद कई साल के बाद मिललैन अ. दिल्ली में रहय वाला मैथिल के लेल अपन मिथिलाक संस्कृति आ विरासत सं एक बेर फेर मिलय के लेल. . . जुड़य के लेल. . . ई बड़ नीक मौका साबित भेल. . . मिथिला सं बाहर एहन कार्यक्रम बेर बेर होयबाक चाहि. आपस में एकटा. . एकजुटता लाबय के लेल एहि तरहक कार्यक्रम के जरूरत छै. सिर्फ कहिने से नहि होयत कि आबय वाला दिन में दिल्ली पर बिहारी . . . मिथिलाक लोकक राज होयत. . . एकरा लेल एहने सांस्कृतिक कार्यक्रम के माध्यम से लोक के आपस में जोड़य के जरुरत छै. सम्पर्क बढ़ाबय के जरूरत छै.
 मिथिला विभूति स्मृति पर्व समारोह. . . विद्यापति स्मृति समारोह. . . के आयोजन अखिल भारतीय मिथिला संघ के तरफ सं भेल. सभाक अध्यक्षता पूर्व सांसद श्री आर पी यादव कएलाह. एहि समारोह के स्वागताध्यक्ष मधुबनी के सांसद आओर केन्द्रीय मंत्री डॉ शकील अहमद छलाह. ओ मिथिलाक परम्परा के मुताबिक पाग आ शाल सं मुख्यमंत्री के स्वागत कएलथिन्ह. एहि अवसर पर कएटा विधायक आ विद्वान सभ सेहो उपस्थित छलाह. . हुनकर स्वागत सेहो पाग. . शाल सं कएल गेल. स्वागत के बाद मुख्यमंत्री शीला दीक्षित महाकवि विद्यापति के चित्र पर माला पहिना आ दीप जला समारोह के उद्घाटन कएलिह. ओ दिल्ली के विकास में बिहारक लोक के भूमिका के सराहना कएलथिन्ह. . एहि अवसर पर मिथिलाक विकास सं संबंधित मुद्दा सभ सेहो उठल. अखिल भारतीय मिथिला संघ के महासचिव श्री विजय चंद्र झा जीक तरफ सं एहि मौका पर मुख्यमंत्री के सामने जे मांग राखल गेल ओहि में प्रमुख अछि. . . दिल्ली में मैथिली अकादमी के स्थापना होय. . . छठ पावनि पर छुट्टीक घोषणा होय. . . दिल्ली विश्वविद्यालय में मैथिली बेंचक स्थापना कएल जाए. . . कोलकाता विश्वविद्यालयत तरहें एहिठाम सेहो मैथिली में पढ़ाई शुरू होय. . . संगहि- संग विद्यापति. . . आदित्य नाथ झा आओर ललित बाबू के नाम पर सड़कक नाम राखल जाय. केंद्रीय मंत्री डॉ शकील अहमद कहलथिन्ह जे मिथिलांचल में रेल सम्पर्क के जाल बिझाउल जाइत. . . लौकहा. . मधुबनी. . . बेनीपट्टी होयत सीतामढ़ी के जोड़ल जाइत. . हर गाम घर के टेलीफोन से जोड़त जाइत.
 एहि समारोह में मैथिली के आठम अनुसूची में शामिल भेला खुशी सेहो व्यक्त कएल गेल आ बताओल गेल जे एहि बेर यूपीएसी. . . सिविल सर्विसेज में 12 टा लोक मैथिली सं परीक्षा दए रहल छथि. . . बीपीएससी के परीक्षा में सेहो सैकड़ों लोक मैथिली विषय सं शामिल होयताह.
 एहि समारोह लेल अखिल भारतीय मिथिला संघ के जतेक प्रशंसा कएल जाय कम अछि. . . एहि तरहक कार्यक्रम. . . समारोह सं अपन इलाका. . . गाम घरक लोक सं मिलय के मौका मिलैत अछि. . . आजुक आधुनिक . . . तेज रफ्तार सं भागैत दुनिया में ओ अपन लोक सं मिलय लेल दु पल दैत छथिन्ह. . . मौका उपलब्ध करैत छथिन्ह ई बड़का बात अछि. हम उम्मीद करैत छी जे ओ साल में दु-चारि टा एहन समारोह. . कार्यक्रम करबाबैत रहता जाहि सं लोकक के मनोरंजन तं होयबे करत. . . मिथिलांचलक समस्या. . . दुख-सुख. . . परेशानी सं दु-चारि होबाक मौका सेहो मिलत. आओर जखन तक एहि सभ के जानबय नहिं तखन तक एकरा दूर करय के प्रयास कोना होयत. एहि के लेल संघ के महासचिव विजय चंद्र जी के खासतौर पर बधाई के पात्र छथि. मिथिलाक विकासक लेल हिनके जकां लोकक जरूरत छै जे एहि तरहे अभियान में जी-जान सं जुटल रहताह.
 शांति मार्चक बाद एकटा मीटिंग सेहो भेल. . . मीटिंग में ई बात पर जोर देल गेल कि जखन तक जिला नहिं बनत. . . इलाका के समग्र विकास संभव नहिं अछि. . . आ विकासक लेल लोक के संघर्ष के रास्ता पर चलय पड़त. . . किछु दिन कष्ट सहलाके बाद जिला बनला पर आबय वाला पीढी के फायदा होयत. झंझारपुर अखन मधुबनी जिला में पड़य अछि. झंझारपुर दरभंगा से करीब पैंतीस-चालीस किलोमीटर दूरी पर अछि. ई रेल आ बस दुनु स मार्ग स जुड़ल अछि. दरभंगा सं निर्मली वाला ट्रेन झंझारपुर दक जाइत अछि.
 बिस्फी में आईटीआई कॉलेज खुलत. बिस्फी के नई जानय छ ? बिस्फी अपन मैथिली के महिकवि विद्यापतिजीक जन्मस्थान अछि. मैथिली के आई जे ई स्थान दुनिया भर में मिलल अई ओहि में सभसं बेसि योगदान विद्यापतिजी के छैन. बिस्फी मधुबनी जिला में पड़य छै. . . कवि कोकिल विद्यापति जी कहने छथिन्ह देसिल बयना सबजन मिट्ठा. . . यानी अपन भाषा. . . बोली सभ सं मधुर होइछ. आओर आब हुनकर गाम बिस्फी में आईटीआई खुलत ई बड़ खुशी के बात अछि. बिस्फी हमर गाम सं कनिए दूर अछि. . . कई बेर जाई के मौका मिलल अछि. मुदा हुनकर डीह उपेक्षित परल अछि. चलु देर सं सही आखिरकार सरकार के नींद त खुलल.
 असल में बिस्फी में एहि बुध आ गुरुवार दिन विद्यापति स्मृति पर्व समारोह मनायल गेल. . . सांस्कृतिक कार्यक्रम भेल. . . नेता सभ अयलाह. . . भाषणबाजी भेल. . . मुदा एकटा नीक बात ई भेल जे मुख्यमंत्री नीतीश कुमार सेहो अयलाह. . . आओर अयलाह पर एहिठामक हालत देखि दुखि भेलाह . ओ कहलथिन्ह जे विद्यापति डीह के पर्यटक स्थल बनाबय लेल हर संभव प्रयास कएल जाइत. ओ कहलथिन्ह जे हम एहि पवित्र भूमि के नमन करय छी जतय कि विद्यापति जैसन महाकवि के जन्म भेल छलन्हि. अहि अवसर पर ओ सभ जाति. . . धर्म के लोक के हर साल विद्यापति पर्व समारोह खुब उत्साह सं मनाबय के लेल कहलथिन्ह.
 अपन भाषण में मुख्यमंत्रीजी ई घोषणा कयलथिन्ह जे बिस्फी में जल्दीए आईटीआई खुलत. . एकर साथ ओ एहि ठाम विद्युत उपकेन्द्र सेहो खोलबाक बात कहलथिन्ह. विद्यापति स्मृति पर्व समारोह में मुख्यमंत्री के संग उप मुख्यमंत्री सुशील कुमार मोदी, पूर्व केंद्रीय मंत्री डा सीपी ठाकुर, हुकुमदेव नारायण यादव सेहो आयल छलाह. ठाकुर जी कहलथिन्ह जे ओ सभ मिलि कए मिथिलांचल आओर मैथिली के विकास के लेल प्रयाल कए रहल छथि.
 किछ ट्रेन चलबो करैत अछि त ओकर टाइम एहि तरहे अछि जकरा बेटाइमे कहि सकय छी. चारि-चारि घंटा तक ट्रेनक कोनो दर्शन नहिं होय छै. साढ़े ग्यारह के ट्रेन छुटल त सवा चारि बजे तक इंतजार करैत रहुं. . . दरभंगा सं जयनगरक बीच सकरी. . . पंडौल. . . मधुबनी. . . राजनगर. . . खजौली के लोक सभ त आब ट्रेनक आसरा छोड़ि बसक यात्रा करनाय शुरू कए देलाह अछि. लोक सभक कहनाय छैन्हि जे अगर सुबह -शाम दफ्तरक समय एक-एकटा डीएमयू ट्रेन दुनु तरफ सं भ जाय त आधा परेशानी अपने आप खत्म भ जायत. मुदा रेलवे के आला एफसर सभ अहि पर ध्यान नहिं द रहल छथिन्ह.
 ओना रेल मंत्री उद्घाटन के समय गरीब रथ सहित कईटा आओर नबका ट्रेन चलाबय के बात कहने छलथिन्ह. मुदा अखन तक त ओकरा शुरू होबय के कोनो संकेत नहिं मिलि रहल अछि. एहि ठामक लोक सभ एहि बारे में रेलमंत्री आओर अपन सांसद महोदय के अर्जी सेहो देलखिन्ह अ. हुनका भरोस छन्हि जे आब हुनकर सांसद महोदय रेल मंत्री पर दबाव बना किछु नब ट्रेन शुरू करबा पयताह.
 कहल जाइत अछि जे भगवान श्रीकृष्णजी के बेटी श्यामा. . . सामा के जंगल में खेलय के शौक छलन्हि. . . अपन एहि प्रकृति सं जुड़ल रहय के शौक. . . प्रकृति के गोद में असीम शांति मिलय के शौक. . . फूल पत्ती. . . पक्षी सं खेलय के शौक के लेल ओ हर दिन पौ फूटतहिं जंगल चलि जाइत छलिह. सामा के प्रकृति सं जुड़य. . . गाछ-बृक्ष. . . पशु-पक्षी सं खेलय के ई बात चुगला के नीक नहिं लागल. ओ सामा के बारे में अंट संट. . . उल्टा पुल्टा बात सभ जाक श्रीकृष्ण जी के बता देलक. एहि पर खिसियाक कृष्ण भगवान सामा के चिड़िया बनि जाइ के श्राप दय देलथिन्ह. जहि सं सामा चिड़िया बनि गेलिह.
 कई वर्षक बाद जखन कृष्ण भगवान के पुत्र भेलन्हि तं हुनका अपन बहिन के बारे में पता लगलन्हि. बहिन के बारे में जानला के बाद ओ बहिन के श्राप मुक्त करय आ वापस लाबय लेल लगि गेलाह. ओ जिद ठानि लेलन्हि जे बहिन के बिना जिंदा नहिं रहताह. हारि कय भगवान के कहय पड़लन्हि जे कार्तिक मास के अहांक बहिन अयताह आओर पूर्णिमा के विदा भय जयताह. तहि दिन सं भाई- बहिनक प्रेमक. . स्नेहक ई पावनि. . . सामा चकेबा के रूप में मनावल जाइत अछि.
 मिथिलांचल में ई पावनि बड़ उत्साह सं मनायल जाइत अछि. . . छठ सं पहिनहिं सं हाट बाजार में सामा चकेबा के मूर्ति सभ बिकय लागय अछि. बाजार रंग-बिरंगा सामा चकेबा के मूर्ति सभ सं पाटल रहय छै. ओना कइटा मूर्ति घर पर सेहो बना लेल जाइत अछि. सामा चकेबा आमतौर पर कार्तिक शुक्ल पक्ष के सप्तमी सं शुरू होयत अछि. . . छठ के आसपास अहां हर घर में लड़की सभ के सामा चकेबा बनाबैत. . . खेलैत देखि सकय छी. . . छठ के बाद हर राति सामा चकेबा खेलैत समय गीत गायल जाइत अछि. जट्ट जट्टिन सेहो गायल जाइत अछि. भाई बहिन के भावनात्माक रिश्ता के मजबूती देबय वाला ई पावनि पूर्णिमा तक चलैत अछि.
 सामा चकेबा में सामा चकेबा. . बाटो बहिनो. . चुगला. . . बृंदावन. . . ढोलिया. . बजनिया. . . बन तितिर सभक मूर्ति बनायल या बाजार सं खरीद कय लायल जाइत अछि. . . सांझ के बाद घरक लड़की. . महिला. . . छोटगर नुनु सभ एक ठाम जमा भय सामा चकेबा खेलय छथि. जतेक मूर्ति होय छै ओकरा सूप में सजा लेल जाइत अछि. गीत गायल जाइत अछि. . . समदौन. . लच्छही. . सोहर मुदा सभ में भाई बहिनक प्रेम के जिक्र जरूर रहय छै. खरना सं पूर्णिया तक ई सभ होय छै आओर पूर्णिमा के दिन पहिने सामा के पूजा होयत अछि. चूड़ा. . . दही. . . मिठाई. . . बताशा. . . मुरही सं भोग लगायल जाइत अछि. बाटो बहिनो के रास्ता के दुनु तरफ रखल जाइत अछि. चुगला. . बृंदावन के जलाबय जाइत अछि. . . ढोलिया बजनिया. . . बन तितिर आओर दोसर खिलौना सं खेल ओकर विदाई कएल जाइत अछि. . . चाउर दाल सब्जी आओर दोसर सामानक पेटारी. . . डाला सजायल जाइत अछि. . . जेना बेटी के विदाई के समय समान देल जाइत अछि ओहिना समान देल जाइत अछि. . . सामा के खोंइच सेहो देल जाइत अछि. . . सामा चकेबा के फोड़ल ठेहुन पर ल क फोड़ल जाइत अछि. . . बाद में ओकरा खेत. . . माइट में आ पोखरि में विसर्जित कए देल जाइत अछि. कहल जाइ छै जे अहि अवसर पर बहिन अपन भाई लेल जे मन्नत मांगय छथिन्ह ओ जरूर पूरा होयत अछि. 